Subject: 2 vers a t�voli haz�r�l
From: "LORANT Szasz" <[email-masked]>
To: [email-masked]
Date: Sun, 17 Apr 2005 19:12:22 -0700

EL NE FELEJTSD

El ne felejtsd, hogy az ég,
tajtékzó vizek, lankái a
rádvigyázó hegyeknek, el ne
felejtsd, hogy a fiad, hogy
az anyád, hogy az asszonyod,
ovális emberarc, formázott,
formázatlan, hogy szerethesd,
el ne felejtsd, hogy a rét,
csilingelõ csikó, harmat, a
poros út, házak, lépteid
szaporábban, hogy fészket-
rakó tavasz a táj, hogy ahol
élsz, hogy ahol éltél, két
hazád van, el ne felejtsd,
hogy a szavak, borral vagy
bor nélkül, cigánnyal, vagy
csak igy, szemezve, irottan,
iratlanul, a kezeink,
a kezed, a kéz, el ne
felejtsd, te ne felejts, ne.

AZ IDEGEN HAZA

Hogy most a pillanat, az adva-
vett melegség kézfogó csodája,
közel, közelben, az idegen haza,
a vissza-visszatérõ napok gyermek-
csigája, az alkony, a Nap tekéje
átlógva az árok, az ikszre-roppant
kõoszlop sorára, tücsök, a hold, a
fáradtak szerelme, ülnek az úton,
a porban égõ málna, iskola
a fényben, koppanó meleg vér,
az idegen haza, a völgy a
csendre várva, hivás, hogy mehetnél.

Zas Lóránt